Գլխահակ եմ այսօր, զի ԱԺ-ի պարսպից անդին եղերական օրվա տեսիլքներն են շրջում։ Եվ մեզ պատասխանատվության են կանչում, դեմ են տալիս խորհրդարանի զարդանախշ պարսպին և պատգամում են` փրկե՛ք երկիրը։ Փրկության իր բանաձևն առաջարկեց, չզարմանաք, նա` Քերթողահայրը, 1600 տարիների հեռվից. «Եվ իր թագավորական տանը օրենքներ է հաստատում, ժամեր է սահմանում մտնելու և իջնելու, խորհրդի, կերուխումի և զբոսանքների համար»։ Այնուհետև` «... և կառավարման կարգեր հաստատեց մեր երկրում, որքան կարելի էր. սահմանեց նախարարություններ և այս նախարարությունների համար նահապետներ պիտանի մարդկանցից, որոնք ծագում էին մեր նախնի Հայկի սերնդից»։